
Samsung представя SSD дисковете P9 и P7 с USB4 на Gamescom 2026
Флагманският модел P9 и универсалният P7 разширяват гамата преносими SSD устройства на Samsung с USB4 връзка

Удвоената производителност от 4000 MB/s поддържа работни процеси, изискващи много ресурси, включително директен запис на 12K

Първият в света диск с капацитета 8 TB, USB4 връзка и скорост до 4000 MB/s – този преносим SSD съчетава високите скорости с голям капацитет, широка съвместимост и доказана издръжливост
КЬОЛН, Германия – 26 август 2026 г. – Samsung Electronics Co., Ltd., световен лидер в областта на съвременните технологии за памет, днес представи моделите P9 и P7 – новото поколение преносими SSD дискове с USB4 връзка. Компанията представи новата дискова серия P на Gamescom 2026 – най-голямото събитие в света, посветено на игрите, което се проведе в Кьолн, Германия, от 26 до 30 август.

Серията P е създадена, за да отговаря на бързо нарастващите изисквания за съхранение на данните, предизвикани от видео с ултрависока разделителна способност, съдържание, създадено от изкуствен интелект, и мащабни игри. Серията включва флагманския модел P9, който осигурява висока производителност за професионални потребители, и модела P7, предназначен за бързо и удобно съхранение на данните при ежедневни задачи.

„Създаване на съдържание с помощта на изкуствен интелект и видео с ултрависока разделителна способност превръщат големите обеми данни в част от ежедневието. Затова потребителите все повече очакват по-бързи и по-надеждни решения за съхранение на данните – заяви Томи Куон, вицепрезидент и ръководител на екипа за продуктов бизнес на марката в Samsung Electronics. – Дисковата серията P е създадена за бързото съхранение и архивиране на файлове. Тя осигурява на професионалистите и на обикновените потребители производителността, от която се нуждаят, за да работят ефективно с широк спектър от приложения.“

P9: до два пъти по-висока производителност с USB4

Захранван чрез USB4, флагманският модел P9 осигурява скорост на последователно четене до 4000 мегабайта в секунда (MB/s) и скорост на последователно записване до 3800 MB/s. Това е най-добрата в отрасъла производителност при прехвърляне на данни. Скоростите на този диск при последователно четене и запис са приблизително два пъти по-високи от тези на предишното поколение. За сравнение моделът T9 с капацитет 4 терабайта (TB), оборудван с интерфейс USB 3.2 Gen 2x2, осигурява скоростта на последователно четене и запис до 2000 MB/s.

Моделът P9 е първият в света преносим SSD с USB4 и капацитет 8 TB, поддържащ скоростите до 4000 MB/s. За това ниво на изобретателност и технологични възможности моделът P9 получил наградата за иновации на CES 2026 по-рано тази година.

Благодарение на висока и стабилна производителност при запис дискът P9 поддържа директен запис с разделителната способност 12K за професионални производствени работни процеси. Това позволява на творците да заснемат, съхраняват и редактират големи RAW файлове с изображения и видео.

P7: бързо и гъвкаво съхранение на данните за ежедневна употреба

Моделът P7 също е оборудван с USB4 технология. Той е проектиран да осигурява бързо и удобно съхранение на данните както за работа, така и за забавление и ежедневна употреба. Моделът предлага широка съвместимост с голямо разнообразие от хост устройства, включително настолни компютри, лаптопи, смартфони, игрови конзоли и фотоапарати.

Моделът P7 преминал изпитания за падане от височина 2 метра, както и изпитания за устойчивост на удари и вибрации. Това ще помогне на потребителите да защитят важните си данни по време на пътувания, дейности на открито и други ситуации, в които устройството се използва в движение.

Наличност

Преносимите SSD дискове от серията P на Samsung ще се предлагат с капацитет 1, 2, 4 и 8 TB. Глобалното им пускане на пазара ще започне на 31 август.
*Наличните капацитети могат да варират в зависимост от пазара. Някои капацитети може да бъдат пуснати на по-късна дата.

Препоръчителните цени на производителя за модела P9 ще бъдат 339,99 $ за 1 TB, 649,99 $ за 2 TB, 1349,99 $ за 4 TB и 2699,99 $ за 8 TB. Препоръчителните цени за модела P7 ще бъдат 289,99 $ за 1 TB, 549,99 $ за 2 TB, 1149,99 $ за 4 TB и 2289,99 $ за 8 TB.

За повече информация относно преносимите SSD дискове от серията P на Samsung посетете samsung.com.

###

За Samsung Electronics Co., Ltd.
Samsung вдъхновява света и оформя бъдещето чрез трансформиращи идеи и технологии. Компанията предефинира сферите на телевизията, цифровите табели, смартфоните, носимите устройства, таблетите, битовите уреди, мрежовите системи, паметта, интегралните схеми и полупроводниците. Samsung развива технологии за медицинска визуализация, решения за отопление, вентилация и климатизация (HVAC) и роботика. Същевременно Samsung създава иновативни продукти за автомобилната индустрия и аудиотехника чрез компанията Harman. Благодарение на екосистемата SmartThings, отворено сътрудничество с партньори и интегрирането на изкуствен интелект във всичките си продукти Samsung предлага на клиентите си безпроблемни и интелигентни комплексни решения. За новини посетете Samsung Newsroom на адрес news.samsung.com.

